CELEX: 62017CA0380
Language: sl
Date: 2018-11-07 00:00:00
Title: Zadeva C-380/17: Sodba Sodišča (tretji senat) z dne 7. novembra 2018 (predlog za sprejetje predhodne odločbe Raad van State – Nizozemska) – K, B/Staatssecretaris van Veiligheid en Justitie (Predhodno odločanje – Pristojnost Sodišča – Direktiva 2003/86/ES – Pravica do združitve družine – Člen 12 – Nespoštovanje trimesečnega roka po priznanju mednarodne zaščite – Upravičenec do statusa subsidiarne zaščite – Zavrnitev prošnje za izdajo vizuma)

14.1.2019   
            
            
               SL
            
            
               Uradni list Evropske unije
            
            
               C 16/18
            
         
      Sodba Sodišča (tretji senat) z dne 7. novembra 2018 (predlog za sprejetje predhodne odločbe Raad van State – Nizozemska) – K, B/Staatssecretaris van Veiligheid en Justitie
      (Zadeva C-380/17) (1)
      
      ((Predhodno odločanje - Pristojnost Sodišča - Direktiva 2003/86/ES - Pravica do združitve družine - Člen 12 - Nespoštovanje trimesečnega roka po priznanju mednarodne zaščite - Upravičenec do statusa subsidiarne zaščite - Zavrnitev prošnje za izdajo vizuma))
      (2019/C 16/22)
      Jezik postopka: nizozemščina
      
         Predložitveno sodišče
      
      Raad van State
      
         Stranke v postopku v glavni stvari
      
      
         Tožeča stranka: K, B
      
         Tožena stranka: Staatssecretaris van Veiligheid en Justitie
      
         Izrek
      
      
                  1.
               
               
                  Sodišče je na podlagi člena 267 PDEU pristojno za razlago člena 12(1) Direktive Sveta 2003/86/ES z dne 22. septembra 2003 o pravici do združitve družine v primeru, kakršen je ta iz postopka v glavni stvari, v katerem se mora predložitveno sodišče izreči o pravici do združitve družine upravičenca do statusa subsidiarne zaščite, če se ta določba za tak primer uporablja neposredno in brezpogojno na podlagi nacionalnega prava.
               
            
                  2.
               
               
                  Člen 12(1) Direktive 2003/86 ne nasprotuje nacionalni ureditvi, v skladu s katero je prošnjo za združitev družine, ki jo družinski član begunca vloži na podlagi ugodnejših določb za begunce iz poglavja V te direktive, mogoče zavrniti, ker je bila ta prošnja vložena več kot tri mesece po tem, ko je bil sponzorju odobren status begunca, pri čemer je v skladu z njo mogoče v okviru drugih pravil vložiti novo prošnjo, če ta ureditev:
                  
                              —
                           
                           
                              določa, da takega razloga za zavrnitev ni mogoče sprejeti v položajih, v katerih je zaradi posebnih okoliščin prepozna vložitev prve prošnje objektivno opravičljiva;
                           
                        
                              —
                           
                           
                              določa, da so zadevne osebe v celoti obveščene o posledicah odločbe o zavrnitvi njihove prve prošnje in o ukrepih, ki jih morajo sprejeti za učinkovito uveljavljanje svoje pravice do združitve družine, in
                           
                        
                              —
                           
                           
                              zagotavlja, da za sponzorje, priznane kot begunce, še naprej veljajo ugodnejši pogoji za uresničevanje pravice do združitve družine, ki veljajo za begunce in ki so navedeni v členih 10 in 11 ali v členu 12(2) navedene direktive.
                           
                        
            
         (1)  UL C 300, 11.9.2017.